པར་གྱུར་ཅིག །ཅེས་བརྗོད།
དེ་ནས་བུ་ལ་སོགས་པས་མིང་བྱང་བཟུང་ནས་ཕྱག་བྱེད་པའམ་མེད་ཀྱང་རུང་་
སྟེ། ཚེ་འདས་དེ་ཉིད་བསམ་པ་ཐག་པས་དཀོན་མཆོག་གསུམ་དང་ཉེ་བའི་སྲས་
བརྒྱད་ལ་སྐྱབས་སུ་འགྲོ་ཞིང་ཕྱག་བྱེད་པར་བསམས་ལ། གཙོ་བོ་རྒྱལ་བ་འགྲོ་བའི་
མགོན། །འགྲོ་བ་སྐྱོབ་པའི་དོན་བརྩོན་པ། །སྟོབས་ཆེན་འཇིགས་པ་ཀུན་སེལ་ལ། །
དེ་རིང་ཉིད་ནས་སྐྱབས་སུ་མཆི། །དེ་ཡི་ཐུགས་སུ་ཆུད་པའི་ཆོས། །འཁོར་བའི་
འཇིགས་པ་སེལ་བ་དང་། །བྱང་ཆུབ་སེམས་དཔའི་ཚོགས་ལ་ཡང་། །དེ་བཞིན་ཡང་
དག་སྐྱབས་སུ་མཆི། །བདག་ནི་འཇིགས་པས་རྣམ་སྐྲག་པས། ། ཀུན་ཏུ་བཟང་ལ་
བདག་ཉིད་འབུལ། །འཇམ་པའི་དབྱངས་ལའང་བདག་ཉིད་ཀྱིས། །བདག་གི་ལུས་
ནི་དབུལ་བར་བགྱི། །ཐུགས་རྗེས་སྤྱོད་པ་མ་འཁྲུལ་བ། །སྤྱན་རས་གཟིགས་མགོན་
དེ་ལ་ཡང་། །ཉམ་ཐག་ང་རོས་འོ་དོད་འབོད། །སྡིག་ལྡན་བདག་ལ་བསྐྱབ་ཏུ་
གསོལ། །འཕགས་པ་ནམ་མཁའི་སྙིང་པོ་དང༌། །ས་ཡི་སྙིང་པོ་དག་དང་ནི། །
ཐུགས་རྗེ་ཆེ་མགོན་ཐམས་ཅད་ལ། །སྐྱབས་ཚོལ་སྙིང་ནས་འོ་དོད་འབོད། ། གང་
ཞིག་མཐོང་ནས་གཤིན་རྗེ་ཡི། །ཕོ་ཉ་ལ་སོགས་སྡང་བ་རྣམས། །སྐྲག་ནས་ཕྱོགས་
བཞིར་འབྱེར་བྱེད་པ། །རྡོ་རྗེ་ཅན་ལ་སྐྱབས་སུ་མཆི། །སྔོན་ཆད་ཁྱེད་ཀྱི་བཀའ་ལས་
འདས། །ད་ནི་འཇིགས་པ་ཆེ་མཐོང་ནས། །ཁྱེད་ལ་སྐྱབས་སུ་མཆི་ལགས་ཀྱི། །
འཇིགས་པ་མྱུར་དུ་བསལ་དུ་གསོལ། །ཞེས་བརྗོད་པར་བསམ། དེ་རྣམས་ནི་ཕྱིར་
བཟློག་གི་སྦྱང་བའོ། །
དེ་ནས། རྟེན་པདྨ་དང་ཟླ་བའི་སྟེང་དུ་ཧཱུཾ་ལས་རྡོ་རྗེ་ཧཱུཾ་གིས་མཚན་པ་ལས་རྡོ་
486

རྗེ་སེམས་དཔའ་དཀར་པོ་རྡོ་རྗེ་དང་དྲིལ་བུ་འཛིན་པ་བདག་བསྐྱེད་བཞིན་
བསྒོམས་ལ། · ཆུ་གཉིས་ཉེར་སྤྱོད་ལྔ་རོལ་མོ་སྔགས་ཕྱག་རྒྱ་དང་བཅས་པས་གོང་
ལྟར་མཆོད། ཟས་གཏད་ཅིས་ཀྱང་བྱ་དགོས་པ་བྱུང་ན། ཡོ་བྱད་རྣམས་བསངས་
སྦྱངས་ལ་སྔར་གྱི་ནམ་མཁའ་མཛོད་ཀྱི་སྔགས་དང་ཕྱག་རྒྱས་ཁ་ཟས་རོ་བརྒྱ་པ་ལ་་་
སོགས་པར་སྤྲུལ་ལ་སྔར་གྱི་འདོད་ཡོན་ལྔ་འབུལ་བའི་ཚིགས་བཅད་ཀྱིས་ཚེ་འདས་་་
ལྷར་བསྐྱེད་པ་ལ་མཆོད་དོ། །
དེ་ནས། དཀོན་མཆོག་རིན་ཆེན་དཔལ་ཞིང་དུ། །དཀོན་མཆོག་རིན་ཆེན་ལས་
བྱུང་བ། །དཀོན་མཆོག་རིན་ཆེན་འོད་ཟེར་གྱིས། །རིན་ཆེན་ཕྲེང་བ་རྣམ་དག་པ། །
ཚོགས་ཀྱི་ལམ་དང་སྦྱོར་བའི་ལམ། །མཐོང་བའི་ལམ་དང་སྒོམ་པའི་ལམ། ། བླ་ན་
མེད་པའི་ཁྱད་པར་ལམ། །བྱང་ཆུབ་བར་ཆད་མེད་པའི་ལམ། །རྣམ་པར་གྲོལ་བའི་
ལམ་དག་ལ། །བརྟེན་ནས་སྡིག་པ་ཀུན་སྦྱངས་ནས། །འཕགས་པའི་ལམ་དེར་འགྲོ་
བར་ཤོག །ཨོཾ་རང་ནེ་རང་ནེ་མཧཱ་རང་ནེ་རདྣ་སཾ་བྷ་ཝེ། རདྣ་ཀི་རང་ནེ། རདྣ་མཱ་
ལ་བི་ཤུདྡྷེ། ཤོ་དྷ་ཡ་སརྦ་པཱ་པཾ་ཧཱུཾ་ཕཊ། ཅེས་པས་ལམ་བསྟན་ལ། པདྨ་འདམ་གྱིས་
མ་གོས་ལྟར། །སྲིད་གསུམ་དྲི་མས་མ་གོས་པའི། །སྲིད་པའི་པདྨོ་ལས་བྱུང་བ། །
བདེ་བ་ཅན་དུ་སྐྱེ་བར་ཤོག །ཨོཾ་པདྨེ་པདྨེ་པདྨ་སཾ་བྷ་ཝེ། མཧཱ་སུ་ཁཱ་བ་ཏི་གཙྪནྟུ་
སྭཱཧཱ། ཞེས་བརྗོད་ཅིང་མེ་ཏོག་གཏོར། ལམ་སྦྱངས་པས། ཚེ་འདས་ཀྱི་རྣམ་ཤེས་
དང་ལྷ་ཡེ་ཤེས་པ་དབྱེར་མེད་དུ་འདྲེས་པ་སྤྱི་གཙུག་ནས་འཐོན་ཏེ། བདེ་བ་ཅན་དུ་
གཤེགས་པས་དེར་པདྨ་ལས་བརྫུས་ཏེ་སྐྱེས་ནས་དེ་ན་གནས་པའི་བྱང་སེམས་རྙིང་་་
པ་རྣམས་ཀྱིས། ། ཨོཾ་སརྦ་ཏ་ཐཱ་ག་ཏ་པྲ་ཝ་ར་སང་ཀ་རཾ་ཨཧཱུྃ་པྲ་ཏཱིཙྪ་ཧཱུཾ་སྭཱཧཱ། ཞེས་
སོགས་ཀྱིས་ཆུ་གཉིས་ཉེར་སྤྱོད་རོལ་མོའི་བར་གྱིས་མཆོད།
སངས་རྒྱས་འོད་དཔག་མེད་ཀྱི་ཞལ་མཐོང་མཆོད་ནས་གདམས་པ་དང་རྗེས་་་་
སུ་གནང་བ་ཐོབ། ལྷ་རྣམས་ཀྱིས་དེ་བདག་གི་མཐུར་ཤེས་ནས་བདག་ཉིད་ལ་སྔར་
ལྟར་མཆོད་ཅིང་། སངས་རྒྱས་འདྲ་བའི་སྟོན་པ་མེད། །ཆོས་དང་འདྲ་བའི་དགེ་བ་
།
487

མེད། །དགེ་འདུན་འདྲ་བའི་སྣོད་མེད་དེ། །སྔགས་དང་འདྲ་བའི་འདྲེན་པ་མེད། །
ཅེས་ཆེད་དུ་བརྗོད་པར་བསམས། དེས་ཀྱང་དེར་སྐྱེ་བའི་རྒྱུ་བརྟགས་པས། བདག་
གིས་ཆོ་ག་བྱས་པའི་ནུས་མཐུར་ཤེས་ནས་སྐད་ཅིག་གིས་འོངས་ནས།
ཨེ་མ་ཤཱཀྱ་
མགོན་པོ་ཡི། །སངས་རྒྱས་མཛད་པ་ཡ་མཚན་ཆེ། །གང་ཕྱིར་ངན་སོང་ལྟུང་བ་ཡི། །
སེམས་ཅན་གློག་བཞིན་མྱུར་དུ་གྲོལ།
།དེ་བཞིན་གཤེགས་པའི་ཆོས་ནི་བསམ་མི་
ཁྱབ། །སྔགས་ཀྱི་ཡོན་ཏན་སྣ་ཚོགས་བསམ་མི་ཁྱབ། །བྱང་ཆུབ་བརྟེན་པ་རྣམས་
ཀྱང་བསམ་མི་ཁྱབ། །ཚངས་སྤྱོད་ཚུལ་ཁྲིམས་དྲི་མེད་ཀྱི་བསམ་ཡས། །ཨེ་མ་སངས་
རྒྱས་རྣམས་ཀྱི་ནི། །སྔགས་ཀྱི་བྱིན་རླབས་ཡ་མཚན་ཆེ། །གང་ཕྱིར་མཚམས་མེད་
ལྟུང་བ་ཡི། །སེམས་ཅན་ལྷ་གནས་མྱུར་དུ་སྐྱེས། །ཞེས་ཆེད་དུ་བརྗོད་ནས། བདག་
དང་ལྷ་ལ་གོང་བཞིན་མཆོད་དེ། སླར་ཡང་བདེ་བ་ཅན་དུ་སོང་བར་གྱུར། ཨོཾ་སརྦ་
བུདྡྷ་ཀྵེ་ཏྲ་གཙྪནྟུ་སྭཱཧཱ། ཞེས་བརྗོད་ཅིང་མེ་ཏོག་གཏོར། དེ་ནས་ལྷ་དང་རྣམ་ཤེས་
གཤེགས་པའི་ཕུང་པོ་ལྷག་མ་རོ་ལྟ་བུའམ། བྱང་བུ་དང་སྡིག་སྒྲིབ་ལྷན་ཅིག་རཾ་ལས་
སྐྱེས་པའི་ཡེ་ཤེས་ཀྱི་མེས་བསྲེགས་པར་བསམས་ལ། གསོན་ཅིག་དགོངས་ཤིག་
རིགས་ཀྱི་བུ། །གསོན་ཅིག་ཚེ་འདས་རིགས་ཀྱི་བུ། །ཕུང་པོ་ལྔ་ཡི་བུད་ཤིང་ལ། །
རྒྱལ་བ་ལྔ་ཡི་མེ་སྦར་རོ། །འབྱུང་བ་བཞི་ཡི་བུད་ཤིང་ལ། །ལྷ་མོ་བཞི་ཡི་མེ་སྦར་རོ།།
དབང་པོ་དྲུག་གི་བུད་ཤིང་ལ། །བྱུང་ཆུབ་སེམས་དཔའི་མེ་སྦར་རོ། །ཡུལ་རྣམ་
དྲུག་གི་བུད་ཤིང་ལ། །ལྷ་མོ་དྲུག་གི་མེ་སྦར་རོ། །ལུས་ངག་ཡིད་གསུམ་བུད་ཤིང་ལ།།
རྒྱལ་བ་སྐུ་གསུམ་མེ་སྦར་རོ། །སྐུ་གསུམ་ཡེ་ཤེས་ལྔ་ལྡན་དུ། །འགྲོ་བའི་དོན་དུ་གྲུབ་
པར་ཤོག །ཅེས་རྗོད་ཅིང་བསྲེག །དེ་དག་ནི་གཤིན་པོའི་ཆོ་གའི་ཁྱད་པར་རོ། །
བར་དོའི་ཆོས་བཤད་བྱ་ཚུལ་ནི། དགེ་མཚན་ག་བུར་འོད་ཆགས་ཐུབ་མཚན་
གྱི། །ཟླ་ཚེས་གསར་པའི་བདུད་རྩི་ཕྲ་མོས་ཀྱང༌། །བདུད་དང་གཤིན་རྗེ་བར་དོའི་
འཇིགས་སྐྲག་གི །མུན་སེལ་ཀུན་མཁྱེན་སྨྲ་བའི་ཟླ་བ་རྒྱལ། །དེ་ཡང་བཤེས་གཉེན་
གང་དག་དུས་ཀྱི་ཆད་པ་འཕོག་པའི་འགྲོ་བ་ལ་ཕན་པ་བསྒྲུབ་པའི་ཆོ་གའི་མཚམས་
488

སུ་འདི་ལྟར་བརྡ་སྤྲད་པར་བྱ་སྟེ། འོ་ལགས་སོ་འཇིག་རྟེན་འདི་ནས་ཕ་རོལ་ཏུ་སོང་
བ་མིང་ཆེ་གེ་མོ་ཞེས་བྱ་བ་ཁྱོད་ཉོན་ཅིག །ཁྱོད་ཤི་ནས་ལུས་སྔ་མ་ནི་དོར། ཕྱི་མ་མ་
རྙེད་པའི་སྲིད་པ་བར་དོ་ན་གནས་པའི་སྐབས་ཡིན། དེ་ཡང་གང་གིས་ཤེས་ན་སྔར་
དང་སྣང་བ་འཆར་ཚུལ་གཏན་མི་འདྲ་བ། འཇིགས་སྐྲག་དངངས་གསུམ་ཡ་ང་བའི་
ཉམས་སྣ་ཚོགས་འཆར་བ་ཡོད། དེ་དག་ཀྱང་ཁྱོད་བར་དོར་གནས་པའི་རྟགས་ཡིན།
ཁྱད་པར་ས་རླུང་ལོག་པས་རི་བོ་རལ་བའམ་ས་འོག་ཏུ་ཚུད་པ་ལྟ་བུའི་སྒྲ་དང་།
སྟེང་ནས་གང་པ་ཆེན་པོ་རྡིབ་པ་དང༌། སའི་ཆར་ཆེན་པོས་ནོན་པ་འདྲ་བའི་སྣང་
བ་དང་། ཆུ་རླུང་ལོག་པས་རྒྱ་མཚོ་ཆེན་པོ་འཁྲུགས་པའི་གློང་དུ་བྱིང་བ་ལྟ་བུའི་
འུར་སྒྲ་དང་འཇིགས་སྐྲག་འབྱུང༌། མེ་རླུང་ལོག་པས་འོད་མའི་ཚལ་ཆེན་པོ་ལ་མེ་
འབར་བ་དང་། དུས་མཐའི་མེ་དཔུང་འབར་བ་དང་མཚུངས་པའི་ཚེག་སྒྲ་དང་
ཏོག་སྒྲས་རྣ་བ་དང་སྙིང་འགས་པ་ལྟ་བུའི་འཇིགས་སྐྲག་འོང་། རླུང་གི་རླུང་ལོག་
པས་བསྐལ་པའི་རླུང་ནག་འཚུབས་མའི་དབུས་སུ་འཐུམས་པ་དང་།
ཁྱེར་བ་ལྟ་
བུའི་འཇིགས་སྐྲག་དང་། སྡུག་བསྔལ་སྣ་ཚོགས་ཁྱེད་རང་ལ་མངོན་སུམ་དུ་ཤར་བ་
འདི་དག་ཀྱང་ཁྱོད་རང་བར་དོར་གནས་པའི་རྟགས་ཡིན། དེ་དག་ནི་ངེས་བའི་
རྟགས་ཡིན། གཞན་ཡང་ངེས་མེད་དུ། རེས་འགའ་རྒྱུས་མེད་ཀྱི་ཡུལ་ཕྱོགས་སྣ་
ཚོགས་སུ་ཡུད་ཙམ་གྱིས་སླེབས་ནས་ངོ་མཚར་བ་དང་དགའ་བའི་ཉམས་འཆར།
ཡང་གློ་བུར་དུ་འཇིགས་ཤིང་སྐྲག་པ་དང༌། སྐྱོ་ཞིང་ཡིད་འབྱུང་བ་དང་། ངོ་ཤེས་
པ་དང་མི་ཤེས་པའི་དགྲ་གཉེན་སྣ་ཚོགས་པས་ཕན་གནོད་ཀྱི་རྣམ་འགྱུར་བསམ་་་་་་་
གྱིས་མི་ཁྱབ་པ་སྐད་ཅིག་སྐད་ཅིག་ལ་སྟོན་པའི་སྣང་བ་འབྱུང་བ་ཡོད། དེ་དག་ཀྱང་
ཁྱོད་བར་དོར་྾ །མཁས་མཆོག་དབྱིག་གཉེན་གྱིས། རིགས་མཐུན་ལྷ་མིག་དག་
པས་མཐོང་། །ལས་ཀྱི་རྫུ་འཕྲུལ་ཤུགས་དང་ལྡན། །དབང་པོ་ཀུན་ཚང་ཐོགས་མེད་
རྒྱུ། ཞེས་གསུངས་པ་ལྟར།
བར་དོའི་རིགས་མཐུན་ནང་ཕན་ཚུན་དང༌། ལྷ་མིག་དག་པས་མཐོང་གི
།
489

གཞན་གྱིས་མི་མཐོང་བས། = ཉེ་དུ་སོགས་སྔར་འདྲིས་རྣམས་ལ་ཕར་ཅི་ཙམ་སྨྲས་
ཀྱང་གཏམ་ལན་མི་འོང་བ་ཁྱེད་ལ་ཐམས་ཅད་ཁྲོས་པ་འདྲ་བ་ཡོད། དེ་དག་ཀྱང་
ཁྱོད་བར་དོར་གནས་པའི་རྟགས་ཡིན། ཿསྔར་འབད་རྩོལ་གྱིས་འགྲོ་དགོས་པའི་
གནས་རྣམས་སུ་ཡང་། ད་ལྟ་ཡིད་ལ་བསམས་པ་ཙམ་གྱིས་སླེབས་པའི་ལས་ལས་
གྲུབ་པའི་རྫུ་འཕྲུལ་གྱི་ཤུགས་དང་ལྡན་པ་ཡོད། དེ་དག་ཀྱང་ཁྱོད་བར་དོར་གནས་
པའི་རྟགས་ཡིན། \ གང་དུ་སྐྱེ་འགྱུར་གྱི་ལུས་ཀྱི་དབྱིབས་ཅན་དབང་པོ་ཀུན་ཚང་
བའི་ཕྲ་བའི་ལུས་ལ་གྲིབ་མ་མི་འབྱུང་ཞིང་། a ལས་ཀྱི་དབང་གིས་སྐྱེ་གནས་མ་
གཏོགས་རི་རབ་ཁང་ཁྱིམ་སོགས་དང་། ཤིན་ཏུ་སྲ་བའི་རྡོ་རྗེའི་བྲག་རི་ལ་འང་མི་
ཐོགས་པར་ཐལ་བྱུང་དུ་འགྲོ་ནུས་པ་ཡོད། དེ་དག་ཀྱང་ཁྱོད་བར་དོར་གནས་པའི་
རྟགས་ཡིན། དེ་ཡང་ངན་འགྲོར་སྐྱེ་ན་འཐུར་ནས་འཐུར་དུ་འགྲེ་ཞིང་། བདེ་
འགྲོར་སྐྱེ་ན་གྱེན་ནས་གྱེན་དུ་འགྲོ །དམྱལ་བ་སོགས་ངན་སོང་དུ་སྐྱེ་བའི་བར་དོར་
ཕྱར་བ་ནག་པོ་དང་། སྡོང་དུམ་མེས་ཚིག་པ་ལྟ་བུ་དང༌། དུ་བ་དང་། ཆུ་ལྟ་བུར་
ཡོད། བདེ་འགྲོར་སྐྱེ་ན་གསེར་བཟང་པོ་དང༌། སྣམ་བུ་དཀར་པོ་དང་། ཟླ་འོད་ལྟ་
བུ་འབྱུང་བར་གསུངས་པ་ཁྱོད་རང་ལ་མངོན་དུ་གྱུར་ཡོད་པས། བདེ་འགྲོར་སྐྱེ་
བའི་མཚན་མ་དེ་རྣམས་འདུག་ན་ཤིན་ཏུ་ལེགས། གལ་ཏེ་ངན་འགྲོའི་མཚན་མ་
ཤར་འདུག་ཀྱང་། བར་དོའི་སེམས་ཅན་ཆུ་ནང་གི་ཀོ་བ་ལྟར་བསྒྱུར་སླ་བས་
འཇིགས་པར་བྱེད་མི་དགོས། མདོར་ན་འཇིགས་སྐྲག་དང་ངས་གསུམ་ཡ་ང་བའི་
སྣང་བ་ཅི་ཤར་ཡང་། ཁྱོད་རང་གི་སེམས་འཁྲུལ་པའི་སྣང་བ་ཙམ་མ་གཏོགས།
དོན་ལ་གྲུབ་པ་རྡུལ་ཙམ་ཡང་མེད། རྨི་ལམ་དུ་མེས་བསྲེགས། ཆུས་ཁྱེར། གཤེད་
མས་བསད་པ་དང་འདྲ་བས་འཇིགས་པར་མ་བྱེད། ཚེ་སྔོན་མའི་གཉེན་ཉེ་དུ།
གྲོགས་དགའ་མཛའ། ལུས་ལོངས་སྤྱོད་ཐམས་ཅད་ཀྱིས་ཀྱང་ཁྱོད་དོར་ཞིང་། ཁྱོད་
ཀྱིས་ཀྱང་དེ་རྣམས་དོར་བ་ཡིན་པས་རྨི་ལམ་སྒྱུ་མ་ལྟ་བུར་ལྟོས་ལ་གང་ལ་ཡང་་་་་་་་
ཆགས་ཤིང་ཞེན་པར་མ་བྱེད། གཉེན་གྲོགས་ལུས་ལོངས་སྤྱོད་སོགས་ལ་ཆགས་ཞེན་
490

བྱས་ན་གཤིན་རྗེ་དང་ངན་འགྲོའི་འཇིགས་པ་ལས་མི་ཐར། སྲིད་པ་བར་དོའི་
གནས་སྐབས་འདིར་སྐྱབས་རེ་ས་གཞན་གང་ཡང་མེད། མགོན་སྐྱབས་དང་དཔུང་
གཉེན་བསླུ་བ་མེད་པ་སྤྱིར་གྱིས་བླ་མ་དཀོན་མཆོག་གསུམ་ཡིན་ཞིང་། ཁྱད་པར་དུ་
ཁྱོད་ཀྱི་མགོན་སྐྱབས་དཔུང་གཉེན་དུ། ངེད་ཀྱིས་ངན་སོང་ཐམས་ཅད་ཡོངས་སུ་
སྦྱོང་བ་བཅོམ་ལྡན་འདས་ཀུན་རིག་རྣམ་པར་སྣང་མཛད་ཀྱི་དཀྱིལ་འཁོར་པའི་་་་་་་
ལྷའི་ཚོགས་དང༌། སྙིགས་མའི་མགོན་པོ་སྟོན་པ་བདེ་བར་གཤེགས་པ་བརྒྱད། རྒྱལ་
དེ་རྣམས་ལ།
སྲས་ཉེ་བའི་སྲས་ཆེན་བརྒྱད་དང་བཅས་པ་སྤྱན་དྲངས་ཡོད་པས།
སྙིང་ཁོང་རུས་པའི་གཏིང་ནས། སྤྱིར་འཁོར་བ་དང་། ཡང་སྒོས་ངན་སོང་ངན་
འགྲོའི་སྐྱེ་གནས་ངན་པ་ལས་ད་ལྟ་ཉིད་དུ་སྐྱོབས་ལ། དག་པའི་ཞིང་ཁྱད་པར་ཅན་
དུ་ཁྲིད་དུ་གསོལ་སྙམ་པ་གྱིས་ལ། བཟང་ངན་གྱི་སྣང་བ་ཅི་ཤར་ཡང་དེའི་རྗེས་སུ་
མ་འབྲང་བར་ངེད་ཀྱིས་སྡིག་པ་སྦྱོང་བའི་ཆོ་ག་བྱེད་པས། སེམས་རྩེ་ག
སེམས་རྩེ་གཅིག་ཏུ་མ་
ཡེངས་པར་མཛོད། ཅེས་ཆོ་གའི་མཚམས་སོ་སོ་དང་བསྟུན་པའི་ངོ་སྤྲོད་བྱའོ། །
སྨྲས་པ། དགེ་བས་འཕངས་པའི་ཚེ་དང་བསོད་ནམས་ཟད། །འཇིགས་རུང་
བདུད་དང་གཤིན་རྗེས་ཕ་རོལ་ཁྲིད། མགོན་མེད་ཉམ་ཐག་བར་དོའི་འགྲོ་བ་ལ། །
ཐུགས་རྗེས་གཟིགས་ཤིག་བླ་མ་ཡི་དམ་ལྷ། །བཟློག་མེད་ལས་རླུང་དྲག་པོས་རྒྱབ་
ནས་བདས། །ཉོན་མོངས་ཞགས་པ་ནག་པོས་སྐྱེ་ནས་བཅིངས། །ཅི་བྱ་གཏོལ་མེད་
བར་དོའི་འགྲོ་ཀུན་གྱི། ། སྐྱབས་མགོན་མཛོད་ཅིག་བླ་མ་ཡི་དམ་ལྷ། །ཆ་མེད་ཡུལ་
དུ་གྲོགས་མེད་གཅིག་པུར་འཁྱམས། །འཇིགས་སྐྲག་འཁྲུལ་པའི་སྣང་བ་ཆུ་ལྟར་
འཁྲུག །གར་སྐྱེའི་དེང་མེད་བར་དོའི་འགྲོ་ཀུན་གྱི། །སྐྱབས་མགོན་མཛོད་ཅིག་བླ་
མ་ཡི་དམ་ལྷ། །ལས་ལས་གྲུབ་པའི་དམྱལ་བའི་ཕོ་ཉའི་ཚོགས། །བརྩེ་མེད་གད་མོ་
དགོད་པའི་བསུ་མས་བསྐོར། །སྐྱབས་འཚོལ་རིག་རིག་བལྟ་བ་འདི་དག་ལ། །
ཐུགས་རྗེས་གཟིགས་ཤིག་བླ་མ་ཡི་དམ་ལྷ། །མངོན་ཤེས་ཕྲ་མོས་རང་གི་སྔ་ཕྱིའི་
རྒྱུས། །ཅུང་ཟད་ཤེས་པས་རང་ལ་ཡི་ཆད་ཅིང་། །འགྱོད་པ་མཚོན་གྱིས་རང་སྲོག་
491

བཅད་བཞིན་བརྒྱལ། །འདི་འདྲའི་འཇིགས་ལས་སྐྱོབས་ཤིག་ཐུགས་རྗེ་ཅན། །ཚུལ་
འདི་བློ་བཟང་ཆོས་ཀྱི་རྒྱལ་མཚན་ལ།
།དགེ་བའི་བཤེས་གཉེན་དགེ་འདུན་རྣམ་
རྒྱལ་གྱིས། །བསྐུལ་ཚེ་མངོན་པའི་གཞུང་བཞིན་བཀོད་བའི་དགེས། །འགྲོ་ཀུན་བར་
དོའི་འཇིགས་ལས་རྒྱལ་གྱུར་ཅིག །མངྒཱལཾ། །ཨོཾ་སྭསྟི། ཕན་བདེའི་འབྱུང་གནས་
རྒྱལ་བསྟན་ཡོངས་འདུའི་ལྗོན། །རབ་རྒྱས་འགྲོ་ཀུན་ཐར་མཆོག་འབྲས་བཟང་ལ། །
སྤྱོད་ཕྱིར་བཀྲ་ཤིས་ལྷུན་གྲུབ་ཆོས་གྲྭ་ཆེར། །ཆོས་སྦྱིན་འཛད་མེད་དལ་འགྲོའི་རྒྱུན་
འདི་སྤེལ། །སརྦ་ཛ་ག་ཏཾ། །
ཚོང་
492